**ŽUPANIJSKI SUD U ZADRU**

**Ulica Plemića Borelli 9**

**23000 Zadar**

**Matični broj: 3142434 Šifra djelatnosti: 8423**

**OIB: 97465301721 Razdjel: 109**

**RKP broj: 3496 Glava: 10965**

**Obrazloženje polugodišnjeg Izvještaja o izvršenju financijskog plana Županijskog suda u Zadru**

**za razdoblje od 01. siječnja do 30. lipnja 2024.godine**

Temeljem Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/2023) uz tablicu izvještaja o izvršenju financijskog plana za polugodišnje razdoblje od 01. siječnja do 30. lipnja 2024. godine Županijski sud u Zadru izradio je Obrazloženje izvještaja o izvršenju financijskog plana.

Prihodi za rad Županijskog suda u Zadru osiguravaju se iz Državnog proračuna Republike Hrvatske iz IF 11 Opći prihodi i primici (99,9%), dok se u manjem, neznatnom dijelu ostvaruju vlastiti prihodi IF 31 (0,01%) od usluga preslika dokumenata iz predmeta, troškova presnimavanja zvučnih snimki te od najma prostora.

Vlastiti prihodi uplaćuju se u Državni proračun te se povlače iz Riznice istovremeno kada i redovni materijalni rashodi za plaćanje tekućih rashoda, a koji su proračunom za 2024. - 2026. planirani na kontu 4221 Uredska oprema i namještaj unutar redovne aktivnosti Županijskog suda u Zadru kao proračunskog korisnika.

**Sažetak računa prihoda i rashoda i računa financiranja**

Ukupni prihodi za 2024. godinu planirani su u iznosu od 1.985.339,00 EUR, isti se odnose na prihode poslovanja, dok prihodi od prodaje nefinancijske imovine i primici od financijske imovine i zaduživanja u 2024.godini nisu planirani.

Za 2024. godinu ukupni rashodi planirani su u iznosu od 1.985.339,00 EUR, od čega se na rashode poslovanja odnosi iznos od 1.978.083,00 EUR, na rashode za nabavu nefinancijske imovine iznos od 7.256,00 EUR, dok izdaci za financijsku imovinu i otplate zajmova u 2024. godini nisu planirani.

Iz tablice Sažetak računa prihoda i rashoda i računa financiranja proizlazi da indeks ostvarenja/izvršenja prihoda i rashoda u prvom polugodištu 2024. godine u odnosu na ostvarenje izvršenja u prvom polugodištu 2023. godine iznosi 159,04%, dok ostvarenje/izvršenja za prvo polugodište 2024. godine u odnosu na izvorni plan za 2024. godinu iznosi 64,75%.

**Račun prihoda i rashoda**

**Izvještaj o prihodima i rashodima prema ekonomskoj klasifikaciji**

Ukupni prihodi sastoje se isključivo od prihodi poslovanja, u prvom polugodištu 2024. godine prihodi poslovanja izvršeni su u iznosu od 1.285.481,38 EUR, a odnose se na: prihode za financiranje rashoda poslovanja u iznosu od 1.283.907,47 EUR i na prihode za financiranje rashoda za nabavu nefinancijske imovine u iznosu od 1.573,91 EUR.

Ukupni rashodi u prvom polugodištu 2024. godine izvršeni su u iznosu od 1.285.481,38 EUR, a sastoje se od:

* rashoda poslovanja u iznosu od 1.283.907,47 EUR (99,88% udio u ukupnim rashodima),
* rashoda za nabavu nefinancijske imovine u iznosu od 1.573,91 EUR (0,12% udio u ukupnim rashodima).

Rashodi poslovanja odnose se na:

* skupinu 31 – rashode za zaposlene koji su u prvom polugodištu 2024. godine izvršeni u iznosu od 860.975,94 EUR; u strukturi rashoda poslovanja su najzastupljeniji sa 67,06%, a sastoje se od: bruto plaća za redovan i prekovremeni rad, ostalih rashoda za zaposlene i doprinosa za obvezno zdravstveno osiguranje).
* skupinu 32 – materijalne rashode koji su u prvom polugodištu 2024. godine izvršeni u iznosu od 421.993,09 EUR i čine 32,87% rashoda poslovanja, a sastoje se od: naknada troškova zaposlenima, rashoda za materijal i energiju, rashoda za usluge, naknada troškova osobama izvan radnog odnosa i ostalih nespomenutih rashoda poslovanja. U materijalnim rashodima najzastupljeniji su rashodi za intelektualne i osobne usluge u iznosu od 331.000,00 EUR (usluge odvjetnika po službenoj dužnosti, usluge odvjetnika/okrivljenik oslobođen krivnje, usluge sudskih vještaka i tumača).
* skupinu 34 – financijske rashode, u prvom polugodištu 2024. godine izvršeni su u iznosu 938,44 EUR, u naravi se odnose na rashode za usluge platnog prometa kod poslovne banke i kamate na financijski leasing kojim je nabavljen službeni osobni automobil. Financijski rashodi čine 0,07% rashoda poslovanja.

Indeks ostvarenje/izvršenje za prvo polugodište 2024. godine u odnosu na izvršenje prvog polugodišta 2023.godine iznosi 159,20%, a indeks izvršenja prvog polugodišta 2024. godine u odnosu na izvorni plan za 2024.godinu iznosi 64,91%.

Rashodi za nabavu nefinancijske imovine za prvo polugodište 2024. godine izvršeni su u iznosu od 1.573,91 EUR, a odnose se na:

* skupinu 42 - rashode za nabavu proizvedene dugotrajne imovine u iznosu od 1.573,91 EUR, a u naravi se odnose na nabavu osobnog vozila putem financijskog leasinga.

Indeks ostvarenje/izvršenje za prvo polugodište 2024. godine u odnosu na izvršenje prvog polugodišta 2023. godine iznosi 86,96%, a indeks izvršenja prvog polugodišta 2024. godine u odnosu na izvorni plan za 2024.godinu iznosi 21,69%.

**Izvještaj o prihodima i rashodima prema izvorima financiranja**

U strukturi prihoda Županijskog suda u Zadru u prvom polugodištu 2024. godini opći prihodi i primici IF 11 izvršeni su u iznosu od 1.285.481,38 EUR. Rashodi u prvom polugodištu 2024. godine izvršeni su do visine ostvarenih općih prihoda i primitaka IF 11.

**Izvještaj o rashodima prema funkcijskoj klasifikaciji**

Na 3 Javni red i sigurnost/0330 Sudovi u prvom polugodištu 2024. godine izvršeno je 1.285.481,38 EUR. Indeks ostvarenje/izvršenje u prvom polugodištu 2024. godine u odnosu na izvršenje u prvom polugodištu 2023.godine iznosi 159,04%, a indeks izvršenja prvog polugodišta 2024. godine u odnosu na izvorni plan za 2024. godinu iznosi 64,75%.

**Posebni dio planirano/izvršenje**

Opći prihodi i primici te rashodi odnose se na razdjel 109 Županijski sud u Zadru, glava 10965, RKP 3496 , A638000 Vođenje sudskih postupaka iz nadležnosti županijskih sudova.

Broj: 17 Su – 192/2024

U Zadru, 23. srpnja 2024.

Predsjednik Županijskog suda u Zadru

Željko Đerđ